text: Инсталиране на WordPress плъгини | ICN.Bg
  Начало > Помощен център > Апликации > WordPress > Инсталиране на WordPress плъгини
  Инсталиране на WordPress плъгини
  Какво е WordPress плъгин?
  Начини за инсталиране на плъгини
  Автоматично инсталиране на WordPress плъгин
  Качване (upload) на WordPress плъгин през wp-admin
  Ръчно инсталиране на WordPress плъгин
  Инсталиране на WordPress плъгин през команден ред (WP-CLI)
  WordPress плъгин е софтуерна програма, съвместима с ядрото на WordPress, написана в съответствие с установените стандарти https://wordpress.org/support/article/plugins/, която разширява съществуваща в WordPress функционалност.
  Ядрото на WordPress е проектирано да работи бързо, с оптимизиран код и да предлага максимална гъвкавост, която позволява на потребителите чрез плъгини да добавят персонализирани функции и настройки за специфичните нужди на сайта.
  Официалното хранилище за плъгини на WordPress е достъпно на URL https://wordpress.org/plugins/ и към момента съдържа 55,086 плъгина.
  Всяка стандартна инсталация на WordPress съдържа два плъгина:
  Akismet - антиспам плъгин за коментари;
  Hello Dolly - това е първият WordPress плъгин и днес той има само символично значение. Когато сме логнати в администрацията, в горния десен ъгъл на екрана ще се зареждат на случаен принцип части от текста на едноименната песен на Луис Армстронг.
  Безплатни и платени плъгини
  Всички плъгини в официалното хранилище са безплатни, но голяма част от тях предоставят срещу заплащане Pro или Premium версии с разширени функции, които може да се закупят от сайта на разработчиците.
  WordPress плъгините може да се инсталират по четири начина – в статията ще разгледаме всеки от тях:
  Автоматично инсталиране - всеки плъгин от официалното хранилище може да бъде инсталиран чрез вградения плъгин инсталатор;
  Качване през администрацията - може лесно да добавим нов плъгин, като качим ZIP архив на плъгина от нашия локален компютър;
  Ръчно инсталиране - може да използваме система за трансфер на файлове (SFTP, FTP, cPanel файл мениджър), с която да качим плъгина ръчно в директорията на сайта;
  Инсталиране през команден ред (WP-CLI);
  В примерите ще инсталираме плъгина Hello Dolly по всеки от описаните начини.
  Логваме се в администрацията на WordPress и в менюто кликаме Plugins > Add New:
  Въвеждаме името на плъгина в полето за търсене и между резултатите откриваме панела на плъгина, който желаем да инсталираме.
  Кликаме бутона Install Now за да инсталираме плъгина:
  След това кликаме същия бутон, чиито етикет вече е Activate, за да активираме плъгина:
  Плъгинът е успешно инсталиран и системата го записва в таблицата с инсталираните плъгини:
  В горния десен ъгъл виждаме част от текста на песента, който се променя при всяко презареждане на администрацията:
  За да деактивираме плъгина кликаме линка Deactivate:
  За да изтрием плъгин (само след като е деактивиран) кликаме линка Delete:
  и потвърждаваме изтриването в допълнителния прозорец с ОК:
  Текстово съобщение ни потвърждава успешното изтриване на плъгина:
  Ако изтеглим плъгин от официалното хранилище като ZIP файл:
  може ръчно да го качим и инсталираме през Plugins панела в администрацията по следния начин:
  Кликаме Plugins > Add New, след това кликаме бутона Upload Plugin в горната част на екрана:
  Кликаме бутона Browse... и избираме ZIP файла от локалната файлова система:
  Кликаме бутона Install Now:
  Когато инсталацията приключи, ще видим съобщение 'Plugin installed successfully'.
  Кликаме бутона Activate Plugin за да активираме плъгина.
  Логваме се в нашия ICN cPanel и през файловия мениджър навигираме до директорията за плъгините в структурата на нашия WordPress сайт /wp-content/plugins/. Кликаме линка Upload и избираме архива на плъгина:
  Кликаме с десния бутон върху архива и от менюто избираме Extract:
  Потвърждаваме разархивирането като кликаме Extract Files и затваряме следващия прозорец с Close. Появява се директория с името на плъгина:
  В администрацията на WordPress кликаме Plugins > Installed Plugins и кликаме линка Activate в таблицата под името на плъгина:
  Плъгинът е успешно активиран и текста на песента се зарежда коректно:
  В официалната информация за инсталиране на WordPress плъгини не се споменава инсталирането през команден ред, вероятно поради факта, че този интерфейс за комуникация с ядрото не е достъпен през администрацията.
  WP-CLI (WordPress - Command Line Interface) е официалният инструмент за управление на WordPress сайт през команден ред. В поредица от статии ще представим този инструмент, a в контекста на конкретната статия само ще покажем как може да инсталираме, активираме, деактивираме и изтрием плъгина Hello Dolly през WP-CLI.
  Важно: WP-CLI е инсталиран на всички сървъри за споделен хостинг в ICN.Bg, но за да го ползвате трябва да имате активирана SSH услуга. Бизнес и Стандартен хостинг плановете включват услугата SSH и потребителите трябва само да се свържат с техническа поддръжка за активирането й.
  Логваме се в хостинга през SSH и навигираме до директорията на WordPress сайта. Изпълняваме следната команда за да се уверим, че WP-CLI е инсталиран и работи коректно:
  cpuser@icnserver [~/public_html/cpuser/wp]# wp core version
  Инсталираме и активираме плъгина Hello Dolly (в WP-CLI ползваме slug името на плъгина - hello-dolly) като изпълняваме командата:
  wp plugin install hello-dolly --activate
  cpuser@orax [~/public_html/cpuser/wp]# wp plugin install hello-dolly --activate
  Installing Hello Dolly (1.7.2)
  Warning: Declaration of WP_CLI\UpgraderSkin::feedback($string) should be compatible with WP_Upgrader_Skin::feedback($string, ...$args) in phar:///chroot/wp-cli/vendor/wp-cli/wp-cli/bin/wp-cli.phar/php/WP_CLI/UpgraderSkin.php on line 59
  Downloading installation package from https://downloads.wordpress.org/plugin/hello-dolly.1.7.2.zip...